google/wiki40b huggingface dataset:
Landsskytterstevnet 1925

Landsskytterstevnet 1925 ble arrangert på Sortland i perioden 3.-5. juli 1925. Arrangør var Sortland skytterlag. Det var det 33. landsskytterstevnet og eneste gang det ble arrangert på Sortland. 386 skyttere deltok på stevnet, som ble avviklet på Sortland skytterlags bane i Vestmarka på Sortland. Landsskytterstevnet på Sortland ble holdt i strålende vær, og ble gjestet av kronprins Olav, som tjenestegjorde i Nord-Norge på den tida.
Skytebanen i Vestmarka på Sortland var tatt i bruk i 1921, etter at Sortland skytterlag tidligere hadde hatt skytebaner nærmere sentrum av tettstedet. Området der banen lå ble senere bebygd og gjort om til boligfelt.
Portugisiske dialekter

Asia

De asiatiske dialektene er så godt som like de afrikanske, som igjen ligger nærmest dialektene i Portugal.

Barranquenho

I den portugisiske byen Barrancos (på grensa mellom de spanske regionene Extremadura og Andalucía og Portugal) snakkes en dialekt sterkt påvirket av ekstremaduransk, kalt barranquenho.

Portunhol/portuñol

I regioner hvor både spansk og portugisisk eksisterer, har det oppstått forskjellige typer språkkontakt, som strekker seg fra improvisert språkskifting til mer eller mindre blanda språk. Disse blir ofte omtalt under fellesbegrepet portunhol (eller portuñol). Et eksempel på et sted hvor man har forsket mye på dette er regionen på grensa mellom Uruguay og Brasil, og særlig i tvillingbyene Rivera og Santana do Livramento, hvor «blandingsspråket» Portunhol Riverense snakkes. Her er ei gate det eneste som markerer grensa mellom de to landene.

Liste over portugisiske dialekter

Under ser du ei liste over vanlige portugisiske dialekter. For noen av dialektene er det tilgjengelig lytteprøver.
Wacław Kobyliński

Militær bakgrunn

I 1923 og 1924 tjenestegjorde han i 34. infanteriregiment som løytnant med ansiennitet fra 1. juni 1919. I 1928 tjenestegjorde han som løytnant i det 14. infanteriregiment, utdannet ved Wielkopolska infanteridivisjon.
I 1932 tjenestegjorde han som kaptein i det 6. infanteriregiment. I 1938-1939 var han i sammensetningen av redaksjonsrådet for gjennomgang av panserstyrkene.

Andre verdenskrig

Under invasjonen av Polen i september 1939 tjenestegjorde han i Selvstendig operasjonsgruppe Narew (Samodzielna Grupa Operacyjna Narew, SGO Narew) som stabssjef for divisjon I.
I 1940 tjenestegjorde han som major i Den selvstendige Podhalebrigaden som sjef for første bataljon, brigaden ble i mai 1940 sendt til Narvik og satt inn på de alliertes side mot de tyske styrkene i området. Den 28. mai 1940 hadde bataljonen under hans kommando oppgaven med å besette åsen Skavtuva (650 m) og Hestefjellet (773 m), og deretter erobre bygda Beisfjord. Etter foregående angrep fra den franske Fremmedlegionen og norsk infanteri ble stoppet av de tyske stillingene ble 1. bataljon fra Den selvstendige Podhalebrigaden satt inn.
Angrepene varte hele dagen, ble avbrutt av et angrep fra tyske bombefly, men om kvelden måtte de tyske enhetene trekke seg tilbake, og målene ble oppnådd. Dette truet de tyske kommunikasjonslinjene og var en av de viktigste elementene i kampen. Wladyslaw Kobylinski viste tapperhet under kampene og han ble tildelt det norske Krigskorset.
I 1944 gikk han inn i spesialstyrkene Cichociemni. Wacław Kobyliński ble sendt til Polen i operasjon Odwet (hevn) og sluppet ned i fallskjerm i natten mellom 16. og 17. oktober 1944 i flyoperasjonen, «Wacek 1» ledet av kaptein Roman Chmiela.

Etter krigen

Kobyliński ble etter krigen flere ganger arrestert av NKVD og polsk politi. Han flyktet fra Polen og døde i USA i 1987.
Alt-J (∆)

Historie

Δ ble dannet da Gwil Sainsbury (gitarist/bassist), Joe Newman (gitar/vokal), Gus Unger-Hamilton (keyboard) og Thom Green (trommer) møttes på Leeds University i 2007. Etter eksamen flyttet de til Cambridge, mens de spilte inn sitt debutalbum i Brixton. Gus studerte engelsk litteratur, de andre tre kunst. I sitt andre studieår, viste Joe Gwil en håndfull av hans egne sanger inspirert av hans gitarspillende far og hallusinogener, og paret begynte innspillingen på studenthybelen. Gwil var fungerende produsent på GarageBand. Gruppatilbrakte to år sammen for å øve før de signerte en avtale med Infectious Records i 2011.
Δ navn uttales «Alt-J», som er kommandoen brukes på et Mac-tastatur for å oppnå den greske bokstaven Delta. Gitarist og bassist Gwil Sainsbury bemerket,"«i matematiske ligninger brukes Δ for å vise forandring» og gruppas relativt nye navn kom ved et vendepunkt i livet. «Alt-J» ble tidligere kjent som både 'Daljit Dhaliwal' og 'Films'.
Aneucomides

Utbredelse

Arten lever i Australia.
Väringen

Sjøens omgivelser

Berggrunnen i området domineres av granitt. Over dette ligger morenejord og øverst mektige lag med postglasial leire.
Omgivelsene veksler mellom skog og dyrket mark, samt en del bebyggelse. På øyene er det mange fritidsboliger. I den sørlige delen ligger den største øya, Kägleholm. Her finner vi ruinene av slottet til rikskansler Magnus Gabriel De la Gardie. Slottet ble rasert av brann i 1712.

Historie

Vannstanden i Väringen ble senket på slutten av 1800-tallet. Dette førte til sumpdannelse flere steder. I nordvest dannet det seg etter hvert en sumpskog, nå vernet som Liaskogen naturreservat.
I 1933 ble planten sjøgull innført til Väringen. Dette er en plante som hører hjemme i Asia og Sentral-Europa, og er fremmed for skandinaviske økosystem. Hensikten med utplantingen var at denne skulle bidra til økt fiskeproduksjon i sjøen. Men planten har spredd seg fort, og utgjør nå potensielt hinder både for båttrafikk og fiske.

Status

Väringen er resipient for utslipp fra industrien i Frövi. Her slippes det ut både organiske forbindelser og fosfor, som bidrar til oksygenmangel i sjøen. Den økologiske status vurderes som utilfredsstillende, og tilstanden bedømmes som «måttlig» eller «otilfredsställande» på en rekke parametre. Det gjelder både overgjødsling, miljøgifter og endringer i sjøens vannstand og form.

Fisk

Til tross for miljøutfordringene, er Väringen en fiskerik innsjø. Her finnes abbor, brasme, flire, gjedde, gjørs, hork, karuss, krøkle, lake, laue, mort, suter og vederbuk, foruten den rødlistede asp samt utsatt ørret.
Gateplata

Gateplata er et musikkalbum med Gatas Parlament, utgitt i 2011. Albumet kan lastes ned på gruppas hjemmeside, gratis.
Fortuna

Fortuna er i romersk mytologi gudinne for lykken, og hun brukes som allegorisk og grafisk figur fra renessansen som et symbol for lykke, hell, handel og sjøfart. Betegnelsen Fortuna er ofte brukt som skipsnavn og brukes som forretningskjennetegn.
Den antikke framstilling av Fortuna er en kvinne kledt i lange gevanter som holder et overflødighetshorn. Den allegoriske figuren fra renessansen framstilles som en naken kvinne som trår med den ene foten på en kule og holder et langt, smal skipsseil slynget over hodet. Noen ganger har kulen en liten vinge til hver side og noen ganger brukes figuren uten kulen. Slike framstillinger finnes i norske og utenlandske segl og våpenskjold. Skulpturer av slike framstillinger av Fortuna finnes som sjøfartssymboler i Amsterdam, Budapest og Venezia.

Statuer

En statue av en påkledt Fortuna, balanserende på en kule mens hun slynger et flagrende tøystykke over seg, er i vår tid plassert på en vegg nær Oslo sentralstasjon.
Fortuna-statuen på Frognerstranda i Oslo er en gave til Oslo by fra Den norske Creditbank og er utført av kunstneren Odd Hilt i 1973

Heraldikk

Fortuna forekommer fra 1600-tallet ofte som figur i våpenskjold, både som skjoldmerke og som hjelmtegn. Da brukes mest den nakne Fortuna, mens den antikke Fortuna også er brukt i segl, blant annet på Norges Grunnlov 17. mai 1814 av sorenskriver A.Kiønig. Den nakne Fortuna finnes for eksempel i skjold i kommunevåpen for den tyske byen Glückstadt. I norske slektsvåpen kan vi se Fortuna blant annet som skjoldmerke for Dedekam og Heidenreich, samt som hjelmtegn for Cappelen og Kielland.
Fortuna er den sentrale figuren i hjelmtegnet til sjøhelten Cort Adeler, og finnes i flere litt forskjellige våpen fra hans etterkommere. Slektsvåpenet Adeler er blant annet malt på gallerifronten i Solum kirke ved Skien som Adeler familien fikk ombygd og eide i flere generasjoner.
Fortuna ble brukt på Oslo/Christianias byvåpen fra 1632-1892.
Sturefors

Sturefors er et tettsted i Linköping kommune i Östergötlands län i Östergötland i Sverige. I 2010 hadde tettstedet 2 229 innbyggere. Sturefors ligger cirka 11 kilometer sørøst for Linköping.
Timothy Hackworth

Ungdom og tidlig arbeid

Havkelworth ble født i Wylam i 1786 som  eldste sønn av John Hackworth som hadde stilling som smedformann i Wylam Colliery til sin død i 1804.  Han  hadde allerede opparbeidet seg et betydelig rykte som en dyktig mekaniker og kjelesmed. På slutten av læretiden i 1807 tok Timoteus over farens stilling. Etter 1804 hadde gruveeieren, Christopher Blackett undersøkt mulighetene for å bygge om gruvens 8 Km  bane til å benytte damp som trekkraft. Blackett satte opp en fire-manns gruppe, inkludert seg selv, William Hedley, oppsynsmannen,Timothy Hackworth, den nye smedformannen og Jonathan Foster, en "wright". Det første trinnet i 1808 var å legge om Wylam tramway til støpejernskinner, som inntil da bestod av enkle trskinner. I 1811 begynte denne fire-manns gruppe å undersøke adhesjon ved hjelp av en manuelt betjent vogn drevet av fire menn, og i det samme året et én-sylindret lokomotiv byget av Waters, angivelig etter Trevithicks modell. Den ble bygget og prøvd et par måneder med ujevne resultater.
I mellomtiden ble en ny dilly, (begrepet ble brukt lokomotiver på Wylam) satt til å testes i løpet av høsten 1812. Men Blacketts støpejernskinner ble funnet utilstrekkelig til å tåle vekten av en dilly og det påfølgende år,1813,  år ble et lokomotiv med to fire hjuls boggier bygget, og det var enighet om at det første skulle bygges om på samme måte. Under ombygging, rundt 1830 fikk Wylamlinjen smijernskinner. De to lokomotiver ble satt tilbake til 4-hjuls arrangement og  fortsatte til linjen ble stengt i 1862. Hvilket som er ansett for å være det første av de to okomotiver, det ene kjent som Puffing Billy er bevart i Science Museum i London, og den andre Wylam Dilly i Royal Scottish Museum i Edinburgh.
Selv om William Hedley er vanligvis kreditert med "design" av lokomotiver, er det sterke bevis for at disse kommer fra et samarbeidet der Christopher Blackett var den drivende kraft med Timothy Hackworth som spilte en overveiende teknisk rolle. Senere ble det Hackworth som drev linjen og forbedret dens ytelse. Ettersom tiden gikk ble Blackett stadig mer opptatt av andre, utenforliggende interesser og var ofte fraværende, overlot til Hedley å ta ansvar for gruven. Hackworth fant seg selv i konflktsituasjoner på grunn av sine metodist aktiviteter og han nektet å arbeide på Sabathen, før han følte seg forpliktet til å forlate Wylam i 1816 
Han var ikke lenge om å finne annet arbeid i Walbottle Colliery hvor han tok opp den samme posisjonen som smeformann.

Familie

 Timothy Hackworth Hadde tre sønner og en datter .,hans eldste sønn, John Wesley Hackworth (1820 -1881) fortsatte sin fars virksomhet og i 1859 patenterte han Hackworth ventilen. .

Legacy

I dag har han en skole oppkalt etter seg i hjembyen Shildon hvor elevene årlig lære av Timothy Hackworth og hans arbeid. Hans hjem ble også omgjort til et museum, som har siden blitt renovert og er en del av National Railway Museum har blitt bygget i nærheten. Den 1839 Hackworth lokomotiv Samson er bevart i Canada på Nova Scotia Museum for Industri i Stellarton, Nova Scotia.
Araucanomela

Utseende

Middelsstore, ovale, hvelvede, blankt rødbrune bladbiller. Pornotum er avrundet trapesformet, mye bredere enn langt, dekkvingene har grove punktrader.

Levevis

Arten er knyttet til sørbøk (Nothofagus).

Utbredelse

Arten er utbredt i Chile.
Mesoderm

Mesoderm er et av tre kimlag som finnes på fosterstadiet hos alle dyr med tosidig symmetri. De to andre lag er ektoderm (utvendig lag) og endoderm (innvendig lag), med mesoderm som det midtre lag mellom dem. Mesodermen vil gjennom fosterutviklingen gi opphav til nesten alle deler av kroppen, inkludert bindevev, muskler og mesothelium, og også de alle fleste blodceller og store deler av immunforsvaret. Mesothelium kler innsiden av bukhulen og hjerteposen og utsiden av innvollene og er en del av gonadene (resten blir kjønnsceller).

Dannelse

Under de tidlige stadiene av fosterutviklingen vil de cellene som skal bli mesoderm skiller seg fra fosterets øvrige celler ved hjelp av signalstoffer mellom cellene. Når mesodermen først er dannet, får den en fram- og bakende gjennom signalene fra et sentrum som styrer hele dyrets lengdeakse hos dyr med tosidig symmetri. Hos nesledyr, som ikke har bilateral symmetri, dannes det heller ikke virkelig mesoderm, og mellomrommet mellom endoderm og ektoderm er fylt med en geleé uten faste cellestrukturer. Når mesiderm er dannet, vil den styre vekst av andre strukturer, slik som neuralplaten, forløperen til nervesystemet.

Vev med utgangspunkt i mesoderm

Mesoderm dannet samtidig som gastrulasjon, der dyret får en munn. Etter gastrulasjonen består fosteret av et indre og et ytre lag med celler (endoderm og ektoderm). Mesodermen oppstår som utposninger mellom disse, i det området som skal bli dyrets ryggside. Det er tre viktige komponenter, paraksiale mesoderm, mellom-mesoderm og sideplatene.
Hos dyr med segmentert kroppsbygning slik som leddormer, leddyr og ryggstrengdyr danner den paraksiale mesodermen somitter (de primitive segmentene). Selve somittene gir opphav til muskelvev, skjelett (brusk og beinvev) og underhuden. Signalene son leder til dannelse av somitter kommer fra omkringliggende vev slik som ryggstrengen, neuralrøret (forstadiet til sentralnervesystemet) og huden. Mellom-mesodermen forbinder somittene med sideplaten. Den ender opp som det urogenitalsystemet (nyrer, gonader, deres tilknyttede kanaler) og binyrene.
De mesodermale sideplatene gi opphav til hjerte, blodkar og blodceller i sirkulasjonssystemet og underhuden på lemmene. Andre deler av kroppen med opphav i mesoderm er musklene i tungen (somites occipitalis), anskts-, tygge og svelgemusklene, bindevev, lærhuden, dura mater og røde- og hvite blodceller.
Ivar Iversen

Liv

Ivar Iversen er født og oppvokst i Harstad. Etter examen artium i 1945 dro han til Sverige og fikk befalsutdannelse der. Etter kort tid i Forsvaret gikk han på handelsgymnasium i Trondheim og handelshøyskole i København. Rett etter utdanningen fikk han jobb som disponent i Harstad Tidende. 
Ivar Iversen begynte i avisen i som 27-åring, i 1953, mens hans bror Johan A. Iversen både disponent og redaktør. Sammen utgjorde disse to bedriftens lederteam i 40 år. Harstad Tiende var raskt ute med ny teknologi. Avisen innførte blant annet klisjemaskin i 1953, lenge før de fleste andre aviser. Offsetteknologien som kom på 1960-tallet og dataalderen litt senere førte til at Harstad Tiende startet et samarbeid med nærliggende trykkerier og bygde et stort trykkeri i Harstad. Denne perioden ble kalt «Iversen-perioden»
Iversen trakk seg fra stillingen i 1999, 73 år gammel. I hans tid gjennomgikk avisen en utvikling fra 11 ansatte og et opplag på 6500, til seks ganger så mange ansatte og et opplag på 15 000.
Wild 2

Wild 2 er en komet oppkalt etter den sveitsiske astronomen Paul Wild (uttales vilt), som oppdaget kometen i 1978.

Stardust-ferden

Romsonden Stardust ble skutt opp 7. februar 1999 og passerte kometen 2. januar 2004. Det ble sendt til kometen for å hente tilbake til Jorden prøver tatt fra kometens hale, som kan gi ny innsikt i oppbyggingen av kometer, og hvordan de skiller seg fra hverandre. En container med prøver fra kometens hale vendte tilbake til Jorden i januar 2006, mens resten av romsonden ble igjen i verdensrommet.
Ottorino Respighi

Privatliv

Ottorino Respighi giftet seg i 1919 med Elsa Olivieri-Sangiacomo, som hadde vært hans musikkelev. Paret forble gift til ektemannens død sytten år senere. Elsa overlevde sin mann med seksti år; hun døde i 1996, nesten 102 år gammel.
Kajakidemningen

Kajaki-demningen er en demning i provinsen Helmand i Afghanistan, langt sør i landet. Det er en kombinert irrigasjons- og kraftproduksjonsdam, bygget i 1953. Høyden er 100 meter, lengden 270 meter og reservoaret har et største volum på 1,2 km³ (1 200 millioner m³).
90 km nord for Kandahar skaffer demningen rislingsvanning og gjør 1 800 km² tidligere ørkenområde fruktbart for dyrking.  Total installert vannkrafteffekt er to ganger 16,5 MW, totalt 33 MW. En tredje turbin på 51 MW er allerede installert og har økt dagens produksjon til 86 MW. I framtiden skal nye prosjekter øke kapasiteten til nærmere 150 MW.
Installasjonen av nye urbiner og generatorer i 2008 krevde eskortering med 4 000 soldater gjennom en fem dager lang transportetappe i denne krigsherjede provinsen.
Longyearbyen skole

Historie

Allerede i første driftsåret til Store Norske Spitsbergen Kulkompani var det undervisning i Longyearbyen og frem til 1919 var det fem til ti barn som fikk undervisning. Fra høsten 1920 ble det opprettet ordinær skoledrift i en liten brakke på Skjæringa. I det første året var det åtte elver og en lærer på tolv m². Da den første kirken stod ferdig i 1921, ble kirkens leseværelse tatt i bruk som skole og arealet økte til 20 m². I 1937 ble bruksskolen i Longyearbyen lovfestet og året etter sto en egen skolebygning ferdig.
I forbindelse med evakueringen av befolkning i perioden 1942-45, ble undervisningen avholdt på et slott i Storbritannia. Da befolkningen kom tilbake etter krigens slutt, var skolen som resten av byen nedbrent. Skolen fikk da tilhold i midlertidige lokaler i et av husene på Haugen. I 1951 fikk skolen to rom i det nye forsamlingshuset, Huset, ett rom for de eldste elevene og ett for de yngste.
I 1971 stod en ny skole ferdig på Haugen, midt i Longyeardalen. Norges siste verksskole ble avviklet i 1976 og Staten, ved Kirke- utdannings- og forskningsdepartementet, overtok driften av skolen fra Store Norske Spitsbergen Kulkompani.
Folkefrelsar til oss kom

«Folkefrelsar til oss kom» (opprinnelig Veni Redemptor Gentium) er en salme skrevet av biskop Ambrosius av Milano (d. 397), oversatt til tysk av Martin Luther i 1523 med tittelen Nun komm, der Heiden Heiland og og til norsk ved Bernt Støylen i 1905. Melodien som brukes er kjent fra Erfurt i Tyskland i 1524.
Salmen er den eldste kjente kristne salme som fortsatt synges. Den er en adventssalme og har nummer 2 i Norsk Salmebok.

Melodi

Melodien er kjent fra en gregoriansk hymnemelodi, tidligst kjent fra Benediktinerklosteret i Einsiedeln, ca 1120. Melodien ble omformet og forenklet av Martin Luther, og utkom i en av de tidlige protestantiske kirkesangbøker, Erfurter Enchiridion, i 1524.
Fort Christian

Historie

En større utbygning av fortet i 1724 erstattet tømmerkonstruksjonen med røde mursteiner som vi kjenner i dag. I 1874 ble utkikkstårnet Tryborg og den nordre del ødelagt og klokketårnet ble bygd, i tillegg til at mange lagerrom og kontorer ble omgjort til celler. Cellene ble blant annet brukt til å fengsle plantasjeeierne som ikke betalte skatt.
I 1971 ble nedre del av fortet omgjort til et museum, mens den øvre delen fortsatt ble brukt til å huse byens politistasjon og fengsel, og fortet ble erklært som et nasjonalt historisk landemerke i 1977. 
Så sent som i 1983 ble fangene og polititjenestemennene flyttet til nye lokaler, og en omfattende restaureringsprosess ble satt i gang.
Zvezda Zvenigorod

Zvezda Zvenigorod (russisk: Звезда Звенигород) er en russisk håndballklubb fra Zvenigorod utenfor Moskva. Klubben vant EHF Champions League i 2008 og EHF-cupen i 2006/07. De vant den russiske eliteserien i 2006/07, og kom på andreplass i 2007/08, 2008/09 og 2009/10.
Siden 2006 har klubben hatt den russiske landslagstreneren Jevgenij Trefilov som trener.
Hormuzstredet

Hormuzstredet eller Hormuzsundet er det trange stredet som forbinder Omanbukta med Persiabukta innafor. Sundet går i en bue med Iran på nordsida og den omanske enklaven Musandam, som danner et nes på Den arabiske halvøya. På det smaleste er stredet 29 nautiske mil eller 54 km bredt. 
Den største øya i Hormuzstredet er Qeshm. Sør for Qeshm ligger øya Hengam, mens øyene Larak og Hormuz ligger øst for Qeshm. Vest for selve Hormuzstredet ligger øyene Store og Lille Tunb, Abu Musa, Sirri og Farur.
Omtrentlig 20 prosent av verdens råolje (rundt 35 prosent av råoljen fraktes sjøveien) går med tankskip gjennom stredet, noe som gjør det til en svært strategisk lokalisering for internasjonal handel. I nyere tid har dette blitt brukt som et pressmiddel fra iranske myndigheter for å unngå sanksjoner mot landet i forbindelse med dettes atomprogram. 30. november 1971 beleiret den iranske marinen øyene Abu Musa, Store Tunb og Lille Tunb.
Heggfjorden

Heggfjorden er en fjordarm av Velfjorden i Brønnøy kommune i Nordland. Fjorden har innløp mellom bygda Nevernes i øst og Dyrnesodden i vest og strekker seg 4,5 kilometer sørover til grendesenteret Hommelstø i bunnen av fjorden. Like før bunnen av fjorden deler den seg i to ved Rugåsnesodden. En del går sørvest og inn til Hommelstø, mens den andre går sørøst til gården Aunet.
Fv49 går på østsiden av fjorden, mens Fv47 går på vestsiden. Innerst i fjorden går også fylkesvei 76.
Sveriges Kommunistiska Parti (1995)

Sveriges Kommunistiska Parti (SKP) ble dannet etter at Arbetarpartiet Kommunisterna (APK) ble slått konkurs i 1995. Politisk og i stor grad også organisatorisk er partiet en videreføring av APK. Partiet er det femte partiet i Sverige som benytter seg av SKP-navnet.
Selv om partiet er den fremste etterfølgeren etter APK oppsto det også andre grupper i kjølvannet av dette. En av disse, ledet av tidligere Riksdagsrepresentant John Takman, gjorde først hevd på SKP-navnet. Selv om denne gruppa aldri har stilt til valg og i dag er så godt som ikke-eksisterende har dette gjort at SKP stiller til valg som Kommunisterna. Partiet er i dag kun representert i kommunestyret i Gällivare. I 2000 opprettet partiet også Sveriges Kommunistiska Ungdomsförbund (SKU). Partiets hovedorgan er månedsavisa RiktpunKt.
Consolacion (Cebu)

Consolacion (Bayan ng Consolacion) er en kommune i Filippinene. Kommunen tilhører provinsen Cebu og ligger på øya av samme navn. Folkemengden var på 131 528 innbyggere ved folketellingen i 2015.
Hydrofon

Hydrofon (fra gresk ὕδωρ, hydor: «vann» og φωνή, fone: «stemme», «lyd») betegner et apparat som omformer undervannslyd (trykkendringer) til en elektrisk vekselspenning. En annen betegnelse er undervanns-mikrofon. Hydrofoner er gjerne kapasitive.
Diego Junqueira

Karriere som junior

Diego "Chuky" Junqueira ser ikke ut til å ha hatt en juniorkarriere, ifølge resultater fra ITF. Men han startet å spille tennis som en 5-åring. Disse resultatene tar kun utgangspunkt i den eneste turneringen han har deltatt i på høyt nivå. Junqueira kvalifiserte seg til turneringen i Argentina i 1998, men tapte i første runde.

2000 til 2007

Junqueira nådde sin beste karriereranking i juni 2006, da han var ranket som nr. 146.

2008

Junqueira hadde stor suksess i Challenger-turneringene fra slutten av februar til begynnelsen av april. Han nådde semifinale i Chile (der han tapte mot Eduardo Schwank, ranket nr. 140), finale i Ecuador (der han vant mot Fernando Vicente, ranket nr. 155) og semifinale i Frankrike (der han vant mot Boris Pashanski og Marc López, ranket henholdsvis som nr. 105 og 192). Med disse resultatene klarte han for første gang på nesten to år å komme blant de 200 beste i verden.
I mai vant han en Challenger-turnering i Italia. Junqueira vant denne turneringen ved å slå Dick Norman (ranket nr. 206), Harel Levy (ranket nr. 162), Santiago Ventura (ranket nr. 97), Nicolas Devilder (ranket nr. 153) og Máximo González (ranket nr. 149). De fire sistnevnte var henholdsvis seedet som nr. 6, 1, 5 og 4 i turneringen. Deretter vant han mot Luis Horna (ranket nr. 102) i kvalifiseringen til French Open 2008, og med denne seieren sikret han seg plass i årets andre Grand Slam-turnering.

2009

I årets første Grand Slam-turnering, Australian Open 2009, tapte han mot franskmannen Richard Gasquet 6-7(5), 7-6(3), 6-3, 6-4 i første runde.